Metodologie de acordare a burselor de master

1. Bursele se acordă pe toată durata anului universitar (12 luni), în condițiile prevăzute de prezenta metodologie și a finanțării alocate de Universitatea din București.
2. Numărul de burse se alocă proporțional pe programe de studiu, în funcție de numărul de studenți înmatriculați în fiecare an la programele respective.
3. Studenților înmatriculați în ultimul an de studiu al ciclului de studii de masterat care beneficiază de bursă în ultimul semestru de studii al respectivului ciclu li se va acorda bursa până la susținerea examenului de finalizare a studiilor, în condițiile legii.
4. Comisia pentru acordarea burselor de la nivelul facultății este compusă din:
   1. PREȘEDINTE: Decanul sau Prodecanul pe probleme studențești;
   2. Secretarul Șef sau un delegat al acestuia;
   3. Studentul/studenții senator/i;
   4. Reprezentanții studenților în Consiliul Facultății.
5. Comisia pentru acordarea burselor de la nivelul facultății realizează ierarhizarea candidaților pe programe de master, în ordinea descrescătoare a mediilor.
6. Pentru masteranzii aflați în anul I de studiu, bursele se acordă în baza examenului organizat cu acest scop, având tematica și bibliografia anunțată din timp. Acordarea lor se face în ordinea descrescătoare a rezultatelor dobândite la examen.
7. Examenul se organizează potrivit unui calendar anunțat în prealabil. Calendarul prevede următoarele etape:

* afișarea/postarea tematicii și a bibliografiei, precum și a componenței comisiilor (începutul lunii octombrie);
* depunerea la secretariatul facultății a cererilor de înscrire[[1]](#footnote-1) la concursul pentru burse;
* desfășurarea examenului (ultima săptămână a lunii octombrie);
* afișarea/postarea rezultatelor și a numelor masteranzilor care vor primi bursă[[2]](#footnote-2).

1. Evaluarea lucrărilor este realizată de către o comisie formată din minimum 3 membri reprezentând cadre didactice care desfășoară activități didactice la programul de master pentru care se organizează examenul de dobândire a burselor.
2. În cazul în care mai mulți masteranzi au primit note identice la examen, departajarea se realizează în funcție de media ponderată a celor 3 ani de studiu de la nivel licență și, în eventualitatea în care egalitatea persistă, în funcție de media obținută în anul III de studiu.
3. Pentru masteranzii aflați în anul II de studiu, bursele se acordă pe baza mediei obținute în anul I de master.
4. Calendarul pentru masteranzii anului II prevede următoarele etape:

* depunerea cererilor de solicitare a bursei la secretariatul facultății (vezi nota 1);
* afișarea/postarea rezultatelor și a numelor masteranzilor care vor primi bursă.

1. În caz de egalitate a mediei, departajarea se face în funcție de următoarele criterii: media de admitere la master, media ponderată a celor 3 ani de studiu de la nivel licență și, în eventualitatea în care egalitatea persistă, în funcție de media obținută în anul III de studiu.

**CERERE PENTRU ACORDAREA BURSEI DE MASTER**

Secretariatul Facultatii de Istorie

Confirma datele referitoare la inmatriculare,

Numele si prenumele:…………………………………………

Semnatura: ………………………………….

Data: ……………………………………………

Domnule Rector,

Subsemnatul(a)…………………………………………………………………… ………, student(a) la buget/taxă al (a) Facultatii de Istorie, programul de master …………………………………………………., in anul………………., ………………, media…………, numarul de credite…………………, CNP……………………………….………, BI/CI seria…………., nr. ………………………, rog sa binevoiti a-mi aproba acordarea, in anul universitar ……..………….…-…………………, a bursei de merit.

Data Semnătura

1. Cererile de înscriere trebuie să fie însoțite de extrasul de cont și copia C.I./pașaport. [↑](#footnote-ref-1)
2. Structura calendarului poate suferi modificări în funcție de calendarul general privind bursele studențești al Universității din București. [↑](#footnote-ref-2)